wickkiey/tamil-wikipedia-chunked huggingface dataset:
# லோகன்

## கதை சுருக்கம்

இந்த திரைப்படத்தின் கதை 2029 ஆம் ஆண்டில் நடப்பது போன்று சித்தரிக்கப்பட்டுள்ளது. தனது சக்திகளைக் கொஞ்சம் கொஞ்சமாய் இழந்துவரும் லோகன் உடல் நிலை மற்றும் பழையதை மறந்து வரும் சார்லஸ் சேவிரை கவனித்துக்கொண்டு இறுதி நாட்களைக் கடத்தி வருகிறார். டிரான்ஸிஜென் என்ற நிறுவனம் பல குழந்தைகளை மியூட்டன்ட்களாக மாற்றி வருகிறார்கள். அதில் 11 வயது லௌரா அங்கு இருக்கும் ஒரு நர்ஸின் உதவியுடன் தப்பித்து விடுகிறாள். இவளும் லோகனுக்கு இருக்கும் அதே சக்திகளை கொண்டவள். டக்கோட்டாவில் இருக்கும் ஈடென் என்னும் இடத்துக்கு எல்லா மியூட்டன்ட் சிறுவர்களையும் அழைத்துச் செல்ல வேண்டும். லோகன் லௌராவை வில்லன்களிடம் இருந்து மீட்டு, பத்திரமாக ஈடெனுக்கு எப்படி அழைத்துச் சென்றாரார் இபோது தான் கதை.
# லோகன்

## நடிகர்கள்

- ஹியூ ஜேக்மன் - லோகன்
- பேட்ரிக் ஸ்டீவர்ட் - சார்லஸ் சேவியர்
- ரிச்சர்ட் இ. கிராண்ட் - டாக்டர் ஜாண்டர் ரைஸ்
- பாய்ட் ஹோல்ப்ரூக் - டொனால்ட் பியர்ஸ்
- ஸ்டீபன் மெர்ச்சண்ட் - கலிபன்
- டஃப்னே கீன் - லௌரா
# இமயமலை மீசை வௌவால்

| <div>காப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணிகள் |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம் | வெஸ்பெர்டிலொனிடே |
| பேரினம் | *மையோடிசு* |
| சிற்றினம் | *மை. சிலிகோரென்சிசு* |
| **<span>*மையோடிசு சிலிகோரென்சிசு*</span>**
ஹோர்சுபீல்டு, 1855 |  |  
**இமயமலை மீசை வௌவால்** (*மையோடிசு சிலிகோரென்சிசு*) என்பது வெசுபர் அல்லது எளிய மூக்கு வெளவாலின் ஒரு வகை. இது வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, நேபாளம் மற்றும் வியட்நாமில் காணப்படுகிறது.
# கோட்டுவள்ளி

**கோட்டுவள்ளி** (Kottuvally) என்பது இந்திய மாநிலமான கேரளாவின் எர்ணாகுளம் மாவட்டத்தின் பறவூர் வட்டத்திலுள்ள உள்ள ஒரு மக்கள் தொகை கணக்கெடுப்பு கிராமமாகும். இந்த கிராமம் வட்டத்தின் தெற்கே அமைந்துள்ளது. அருகிலுள்ள நகரம் வடக்கு பறவூர், 4&nbsp;கி.மீ தொலைவில் உள்ளது. இது தேசிய நெடுஞ்சலை எண் -66 ன் இருபுறமும் பரவியுள்ளது.
# கோட்டுவள்ளி

## வரலாறு

திருவிதாங்கூரில் உருவான ஆரம்ப ஒன்பது பஞ்சாயத்துகளில் கோட்டுவள்ளியும் ஒன்றாகும். பல சமூக ஆர்வலர்கள் இங்கு வாழ்ந்ததால் இது குறிப்பிடத்தக்கது. இந்த ஆர்வலர்கள் தீண்டாமை மற்றும் பிற நடைமுறைகளுக்கு எதிராக போராடினர். அதிக பணம் செலுத்துதல் போன்றவற்றுக்காக விவசாயத் துறைகளிலும் வேலைநிறுத்தங்களைத் தொடங்கினர். தட்டபிள்ளை - செரியபிள்ளை - எர்ணாகுளம் படகு சேவை இங்கு சிறப்பாகும். 1962 இல், செரியபிள்ளை பாலம் திறக்கப்பட்டது.
# கோட்டுவள்ளி

## வாழ்க்கை

இங்குள்ள மக்கள் மீன்பிடித்தல், தனித்துவமான உப்புத்தன்மை கொண்ட அரிசி வகையான பொக்காலி அர்சி சாகுபடி போன்ற பிற வேலைகளை நம்பியிருக்கிறார்கள். போக்காலி அரிசி நீரில் மூழ்கிய கடலோரப் பகுதிகளில் பயிரிடப்படுகிறது. இது தென்னிந்தியாவின் கேரளாவின் ஆலப்புழா, திருச்சூர், எர்ணாகுளம் போன்ற மாவட்டங்களில் சுமார் 5000 ஹெக்டேர் பரப்பளவில் பயிரிடப்படுகிறது.
# கோட்டுவள்ளி

## புள்ளிவிவரங்கள்

2001 இந்தியாவின் மக்கள் தொகைக் கணக்கெடுப்பின்படி, கோட்டுவள்ளியின் மக்கள் தொகை 37,884 என்ற அளவில் இருந்தது. ஆண்கள் 49% மக்கள்தொகையும் பெண்கள் 51% ஆகவும் உள்ளனர். ஊரின் சராசரி கல்வியறிவு விகிதம் 84% ஆகு. இது தேசிய சராசரியான 59.5% ஐ விட அதிகமாகும்: ஆண் கல்வியறிவு 86%, மற்றும் பெண் கல்வியறிவு 83%. கொட்டவள்ளியில், மக்கள் தொகையில் 10% 6 வயதுக்குட்பட்டவர்களாக உள்ளனர்.
# பரிலியசு எவெசார்டி

| <div>காப்பு நிலை</div> |  |
| --- | --- |
| <div>  
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணிகள் |
| வகுப்பு: | ஆக்டினொபெரிஜி |
| வரிசை: | சிப்பிரினிபார்ம்சு |
| குடும்ப்பம்: | சிப்பிரினிடே |
| பேரினம்: | ***பரிலியசு*** |
| சிற்றினம்: | <div>***பரிலியசு எவெசார்டி***</div> |
| **<span>*Barilius evezardi*</span>**
<div>எப். டே., 1872</div> |  |  
***பரிலியசு எவெசார்டி*** *(Barilius evezardi)* என்பது சைப்ரினிடே மீன் குடும்பத்தின் பரிலியசு பேரினத்தில் உள்ள இனத்தில் உள்ள சிற்றினமாகும். இது இந்தியாவின் மகாராட்டிராவில் காணப்படுகிறது.
# உளியின் ஓசை

**உளியின் ஓசை** (*Uliyin Osai*) என்பது 2008 ஆம் ஆண்டைய இந்திய தமிழ் வரலாற்று நாடகத் திரைப்படம் ஆகும். இளவேனில் இயக்கிய இந்தப் படத்திற்கு மு. கருணாநிதி கதை, உரையாடலை எழுதியிருந்தார். இப்படத்தை சோசலிசக்கட்சி முருகேசன் தயாரித்தார். இப்படத்தில் வினீத் மற்றும் கீர்த்தி சாவ்லா முக்கிய கதாபாத்திரங்களில் நடித்துள்ளனர். மேலும் சரத் பாபு, மனோரமா, கோவை சரளா, கஞ்சா கறுப்பு ஆகியோர் பிற பாத்திரங்களில் நடித்துள்ளனர். படத்திற்கான பின்னணி இசை, பாடல்களுக்கான இசையை இளையராஜா மேற்கொள்ள, ஒளிப்பதிவு பி. கண்ணன், படத்தொகுப்பு சுரேஷ் உர்ஸ் ஆகியோர் செய்திருந்தனர். படம் 2008 சூலை 4, அன்று வெளியிடப்பட்டது.
# உளியின் ஓசை

## கதை

கி.பி 1005 இல் கதை நடப்பதாக காட்டப்பட்டுள்ளது. இராஜா இராஜா சோழன் (சரத் பாபு), அவரது மகன் ராஜேந்திர சோழன் ஆகியோர் சோழ மரபின் சிறந்த மன்னர்கள். சிவனுக்காக அவர்கள் தஞ்சாவூரில் ஒரு கோயில் கட்ட விரும்புகிறார்கள். பெரிய கோயிலுக்கு சிற்ப வேலை செய்ய சிறந்த சிற்பியான இனியன் ( வினீத் ) என்ற அழகான இளைஞனை நியமிக்கின்றனர். இனியன் ஒரு நல்ல நடனக் கலைஞனும்கூட. இனியன் செதுக்கும் சிற்பங்களுக்கு முன்மாதிரியாக்க நின்று நடன அசைவு நிலைகளில் நிற்க சரியான பெண்ணைக் கண்டுபிடிக்க முடியால் தவிக்கிறார். இதற்கிடையில், அவர் ஒரு கிராமப் பெண்ணான சாமுண்டி ( கீர்த்தி சாவ்லா ) என்பவரைச் சந்திக்கிறார். அவள் ஒரு இடைச்சியான அழகி (மனோரமா) என்பவரின் பேத்தி என்று அறிமுகமாகிறாள், அவள் அழகியாக மட்டுமல்லாமல், நடனக் கலையில் சிறந்தவளாகவும் இருக்கிறாள். அவளை மாதிரியாக நிறுத்தி இனியன் சிற்பங்களை செதுக்குகிறான். நாட்கள் செல்லச் செல்ல இனியன் அவளை காதலிக்கத் துவங்குகிறான். அவன் அவளிடம் தன் காதலை வெளிப்படுத்தும்போது, அவள் சோழ அரசி என்பதால் அதனை மறுக்கிறாள். இதனால் ஏற்பட்ட வருத்தத்தில் சிற்பி அதிர்ச்சியூட்டும் ஒன்றைச் செய்கிறார். இது கதையின் முக்கியமான திருப்பமாகும்.
# உளியின் ஓசை

## நடிகர்கள்

- இனியனாக வினீத்
- சாமுண்டியாக கீர்த்தி சாவ்லா
- முத்துநகையாக அக்சயா
- ராஜா ராஜ சோழனாக சரத் பாபு
- அழகியாக மனோரமா
- சொக்கியாக கோவை சரளா
- சூடாமணியாக கஞ்சா கறுப்பு
- மணிகண்டனாக தலைவாசல் விஜய்
- பிரம்மராயராக பாலா சிங்
- சுஜா வருணீ
# உளியின் ஓசை

## ஒலிப்பதிவு

படத்திற்கு இளையராஜா இசையமைக்க, பாடல்களை காமகோடியன், மு. மேத்தா, முத்துலிங்கம், பழநிபாரதி, சினேகன், நா. முத்துக்குமார், வாலி ஆகியோர் எழுதியுள்ளனர்.  
- "காலத்தை வென்ற" - பவதாரிணி, ஸ்ரீராம் பார்த்தசாரதி
- "புலர்கின்ற பொழுது" - இளையராஜா, ஸ்ரீராம் பார்த்தசாரதி
- "கல்லாய் இருந்தான்" - தன்யா, ஸ்ரீராம் பார்த்தசாரதி
- "அழகை" - திப்பு, ஸ்வேதா
- "அலையெல்லாம் சோழவள" - இளையராஜா, மது பாலகிருஷ்ணன், சைந்தவி
- "அபிநயம் கட்டுகின்ற" - பாம்பே ஜெயஸ்ரீ, சுதா ரகுநாதன்
# உளியின் ஓசை

## விமர்சன வரவேற்பு

படத்திற்கு ஒரு நல்ல எதிர்பர்ப்பு இருந்தது. ஆனால் பெரும்பாலும் எதிர்மறையான விமர்சனங்களைப் பெற்றது.
# உளியின் ஓசை

## விருதுகள்

மு. கருணாநிதி 2008 இல் சிறந்த உரையாடல் எழுத்தாளராக தமிழ்நாடு அரசின் விருதைப் பெற்றார். 2008 ஆம் ஆண்டில் சிறந்த நகைச்சுவை நடிகருக்காக தமிழக அரசு விருதை கோவை சரளா பெற்றார்.
# கீர்த்தி சாவ்லா

**கீர்த்தி சாவ்லா** (*Keerthi Chawla*, பிறப்பு: 9 திசம்பர், 1981) என்பவர் ஒரு இந்திய நடிகை, இவர் தமிழ், தெலுங்கு, இந்தி, கன்னட திரைப்படத் துறையில் பணியாற்றி வருகிறார். *ஆதி*, *ஆழ்வார்*, *நான் அவனில்லை,* *உளியின் ஓசை* போன்ற சில பிரபலமான படங்களில் நடித்துள்ளார்.
# கீர்த்தி சாவ்லா

## திரைப்படவியல்

| 1997 | *குலாம்-இ-முஸ்தபா* | வித்யா | இந்தி |  |
| --- | --- | --- | --- | --- |
| 1998 | *ஹிம்மத்வாலா* | காஜல் | இந்தி |  |
| 1999 | *த்ரிஷக்தி* | பிரியங்கா | இந்தி |  |
| 2002 | *ஆதி* | நந்து ரெட்டி | தெலுங்கு |  |
| *மன்மதுடு* | தானே | தெலுங்கு | சிறப்புத் தோற்றம் |  |
| 2004 | *பிடலாரே* | கௌரி | கன்னடம் |  |
| *காசி* | அஞ்சலி | தெலுங்கு |  |  |
| 2005 | *ஸ்ராவணா மாசம்* | தெலுங்கு |  |  |
| *அணை* | சந்தியா | தமிழ் |  |  |
| 2006 | *இத்தரு அத்தல முதுல அல்லுடு* | தெலுங்கு |  |  |
| *தத்தா* | கன்னடம் |  |  |  |
| 2007 | *ஆழ்வார்* | மது | தமிழ் |  |
| *நான் அவனில்லை* | ராணி தாஸ் | தமிழ் |  |  |
| *பிராகு* | துளசி | தமிழ் |  |  |
| 2008 | *உளியின் ஓசை* | சாமுண்டி,
பஞ்சவன் மகாதேவி | தமிழ் |  |
| *நல்ல பொன்னு கெட்ட பையன்* | சாவித்ரி ஆனந்த் | தமிழ் |  |  |
| *சூர்யா* | ஜோதி | தமிழ் |  |  |
| *நீ டாடா நா பிர்லா* | கன்னடம் |  |  |  |
| *நாயகன்* | திவ்யா | தமிழ் |  |  |
| *மகேஷ், சரண்யா மற்றும் பலர்* | தானே | தமிழ் | சிறப்புத் தோற்றம் |  |
| *ஸ்வேதா 5/10 வெலிங்டன் சாலை* | ஸ்வேதா | தமிழ்
தெலுங்கு |  |  |
| 2009 | *மாஸ்ட் மாஜா மாடி* | தானே | கன்னடம் | "ஷகலக பூம்" பாடலில் சிறப்புத் தோற்றம் |
| 2010 | *சத்யம்* | அனிதா | தெலுங்கு |  |
| 2011 | *முதல் இடம்* | தமிழ் | சிறப்புத் தோற்றம் |  |
| *புரோக்கர்* | வடானி | தெலுங்கு |  |  |
| 2012 | *காசி குப்பம்* | தமிழ் |  |  |
| 2013 | *திருமதி தமிழ்* | சாருமதி | தமிழ் |  |
| 2014 | *நினைவில் நின்றவள்* | தமிழ் |  |  |
| 2016 | *இளமை ஊஞ்சல்* | தமிழ் |  |  |
# முளவுக்காடு

**முளவுக்காடு (Mulavuka),** மேலும் **போல்கட்டித் தீவு** என்றும் உள்ளூரில் அறியப்படும் இது, இந்தியாவின்கேரளாவில் எர்ணாகுளம் மாவட்டத்தில் அமைந்துள்ள ஒரு கிராம ஊராட்சியாகும். வைப்பீன் தீவு, வல்லர்பாடம் தீவு ஆகியவை இதன் மேற்குப் பக்கத்திலும், வடுத்தளையின் கிழக்கிலும் அமைந்துள்ளது. இந்த ஊர் கோசுரீ பாலங்கள் மூலமாக எர்ணாகுளம் மற்றும் வல்லர்பாடம் ஆகியவற்றுடன் இணைக்கப்பட்டுள்ளது. மேலும் களமச்சேரி, ஆலுவா, கொச்சி ஆகிய பகுதிகளின் இணைப்புச் சாலையும் உள்ளது.
# முளவுக்காடு

## போல்கட்டி மாளிகை

போல்கட்டி மாளிகை, தீவின் தெற்கு முனையில் அமைந்துள்ளது. இது காலனித்துவ நிர்வாகத்திற்கான மையமாக டச்சுக்காரர்களால் கட்டப்பட்டது. பின்னர் ஆங்கிலேயர்களால் கைப்பற்றப்பட்டது. அரண்மனை ஒரு பிரபலமான சுற்றுலா அம்சமாகவும், பாரம்பரிய தங்குமிடமாகவும் உள்ளது. இது கேரள சுற்றுலா வளச்சிக் கழகத்தால் (கே.டி.டி.சி) நிர்வகிக்கப்படுகிறது. லுலு சர்வதேச மாநாட்டு மையம், ஹையாத் குழும விடுதிகள் போன்றவை 2016 இல் தொடங்கப்பட்டது.  
தீவில் குழிப்பந்தாட்ட மைதானமும், சர்வதேச கடற்கரையும் உள்ளது. இது இந்தியாவில் முதன்முதலில் கேரள சுற்றுலா வளச்சிக் கழகத்திற்காக கிட்கோ நிறுவனத்தால் அமைக்கப்பட்டது. தீவு அதன் விடுதிகள், பண்ணை வீடுகள், நீர் விளையாட்டு, பாதுகாப்பான மிதிவண்டி வழிகள், நடைபாதை தடங்கள், பல உணவு உணவகங்கள் போன்றவைகளுக்கு பிரபலமானது.  
முளவுகாட்டின் ஈர்ப்பு என்பது அனைத்து கலாச்சாரமும் ஒன்றிணைந்து இருப்பதாகும். அனைத்து மத மற்றும் அரசியல் நம்பிக்கையுள்ள மக்கள் ஒற்றுமையுடன் வாழ்கிறார்கள். எந்தவொரு பொதுவான பிரச்சினைகளுக்கும் எப்போதும் ஒன்றுபடுவார்கள். சமீபத்தில் இது கேரள உயர்நீதிமன்றத்தின் வழக்கறிஞர்கள் மற்றும் ஆஸ்டர் மெட்சிட்டியின் மருத்துவர்களுக்கான குடியிருப்பு மையமாக வளர்ந்து வருகிறது. கொள்கலன் சாலைக்கு இணையாக தீவின் மேற்குப் பகுதியில் ஒரு சேவை சாலை அமைக்கப்படவுள்ளது.
# முளவுக்காடு

## புள்ளிவிவரங்கள்

2001 இந்திய மக்கள் தொகை கணக்கெடுப்பில், இந்த ஊரில் மக்கள் தொகை 22,845 என இருந்தனர். ஆண்கள் 49% மக்கள்தொகையும் பெண்கள் 51% ஆகவும் உள்ளனர். ஊரின் சராசரி கல்வியறிவு விகிதம் 86% ஆக இருந்தது. இது தேசிய சராசரியான 59.5% ஐ விட அதிகமாகும்: ஆண் கல்வியறிவு 87% மற்றும் பெண் கல்வியறிவு 84%. மக்கள் தொகையில் 11% 6 வயதுக்குட்பட்டவர்களாவர்.
# நால்வந்தியான், அர்மீனியா

**நால்வந்தியான்** (, முன்பு ஷாஹ்ரியார் என்று இவ்வூர் அழைக்கப்படுகிறது.), நால்வந்தியான் என்ற கிராமம் ஆர்மீனியா-துருக்கி எல்லைக்கு அருகிலுள்ள ஆர்மீனியாவின் அர்மாவீர் மாகாணத்தில் உள்ளது. இக்கிராமத்திற்கு மைக்கேல் நால்வந்தியான் என்ற கவிஞரின் பெயரில் இருக்கும் நால்வந்தியான் என்ற பெயர் வைக்கப்பட்டுள்ளது. மேலும் நால்வந்தியானில் 20% மக்கள் (சுமார் 895 நபர்கள்) யாசிடி சிறுபான்மையினரைச் சேர்ந்தவர்கள்.
# நவூர், ஆர்மீனியா

**நவூர்** (*Navur*, ஆர்மீனியாவின் தவுசு மாகாணத்தில் அமைந்துள்ள ஒரு கிராமம் ஆகும். மாநிலங்களுக்கு இடையேயான ஜி-36 சாலை இவ்வூர் வழியாக செல்கிறது. இவ்வூரின் கிழக்கே 3 கி.மீ. தொலைவில் பெர்த் நகரம், வடக்கே 3 கி.மீ. தொலைவில் சின்சின் கிராமம், மேற்கில் 15 கி.மீ. தொலைவில் இசேவன் நகரம் ஆகியவையும், தெற்கே மக்கள் வசிக்காத மலைத்தொடர்களும் நீண்டுள்ளது. நவூர் கிராமம் தவுசு, அகும் ஆறுகளுக்கு இடையில் அமைந்துள்ளது.  
இவ்வூரில் கிமு III-I மிலேனியம் காலக் கோட்டைகள் பாதுகாக்கப்பட்டுள்ளன.  
இங்குள்ள மக்கள் கால்நடை வளர்ப்பதிலும், தானியங்களையும் தீவனப் பயிர்களையும் வளர்ப்பதிலும் ஈடுபட்டுள்ளனர். இங்கு ஒரு பள்ளி, ஒரு மருத்துவ நிலையம், ஒரு பண்பாட்டு மையம், ஒரு மழலையர் பள்ளி ஆகியன உள்ளன.
# வடுத்தளை

வடுத்தளை (Vaduthala) என்பது இந்தியாவிலுள்ள கேரள மாநிலத்தின் கொச்சியில் அமைந்துள்ள]] ஒரு அண்மைப் பகுதியாகும். இது சித்தூர் சாலையில் பச்சாலம் மற்றும் சித்தூர் இடையே உள்ளது. எளமக்கரை இதன் கிழக்ககிலும், மேற்கில் முளவுக்காடு தீவும் அமைந்துள்ளது. கொச்சி மாநகராட்சியின் ஒரு மண்டல அலுவலகம் இங்கு இயங்கி வருகிறது. சின்மயா வித்யாலயா, டான் பாஸ்கோ பள்ளி, எஸ்.பி.ஓ.ஏ பொதுப் பள்ளி, பேராயர் அட்டிபெட்டி பள்ளி போன்ற பல கல்வி நிறுவனங்கள் இங்கு இயங்குகின்றன. லூர்து மருத்துவமனை ஒன்றும் இயங்கி வருகிறது
# வடுத்தளை

## உப்பங்கழிகள்

வடுத்தளை, அதன் நீளத்துடன் ஒரு நீர்வழங்கல் வரிசையைக் கொண்டுள்ளது. இது கொச்சியின் மிகவும் அமைதியான இடமாகவும், இங்கு வாழும் ஏராளமான மீனவர்களுக்கு வாழ்வாதாரமாகவும் உள்ளது. உப்பங்கடலின் ஒரு பகுதியை சாலைகளால் நிரப்பி, வருவாய் ஈட்டவும் கொச்சின் மாநகராட்சிக்கு திட்டங்கள் உள்ளன. இங்கு ஒரு மருத்துவமனை, பள்ளிகள், கோயில்கள், மசூதிகள் மற்றும் ஒரு தேவாலயம் உள்ளது.
# வடுத்தளை

## கால்பந்து போட்டி

ஒவ்வொரு ஆண்டும் டான் பாஸ்கோ கால்பந்து போட்டியை வடுத்தளை நடத்துகிறது. இந்த கோப்பை கேரளாவில் பதிவு செய்யப்பட்ட 11 பழமையான கால்பந்து ஆகும். டான் பாஸ்கோ அதன் தொடக்கத்தை 1956 ஆம் ஆண்டில் கொண்டிருந்தது, அது தடையின்றி தொடர்கிறது. டான் பாஸ்கோ ஏற்பாடு செய்த மென்மையான பந்து கிரிக்கெட், பூப்பந்து போன்ற பல்வேறு வெளிப்புற விளையாட்டுகளும் உள்ளன.
# கோசுரி பாலங்கள்

**கோசுரி பாலங்கள்** (Goshree bridges) என்பது கொச்சி நகரத்தின் பிரதான நிலப்பகுதியை உப்பங்கழிகளின் வடக்கே அமைந்துள்ள தீவுகளுடன் இணைக்கும் பாலங்களின் அமைப்பாகும். இது முளவுக்காடு மற்றும் வல்லர்பாடம் தீவுகளுக்கு முக்கியமான சாலை இணைப்பை வழங்குகிறது. மேலும் மேற்கு தீவான வைப்பீன் தீவை பிரதான நிலப்பகுதியுடன் இணைக்கிறது. பாலங்கள் மரைன் டிரைவின் வடக்கு முனையிலிருந்து உயர் நீதிமன்றத்திற்கும் பச்சலத்திற்கும் இடையில் தொடங்குகின்றன.  
இந்த பாலங்கள் கேரள அரசால் அமைக்கப்பட்ட கோசுரி தீவு மேம்பாட்டு ஆணையத்தால் கட்டப்பட்டுள்ளன. பாலத்தை ஒட்டியுள்ள மீட்கப்பட்ட நிலத்தின் விற்பனை வருமானத்தால் இந்த கட்டுமானத்திற்கு நிதி வழங்கப்பட்டது.  
29 திசம்பர் 2000 அன்று அடிக்கல் நாட்டப்பட்டது. எர்ணாகுளத்திற்கும் போல்கட்டிக்கும் இடையிலான முதல் பிரிவு 29 திசம்பர் 2003 அன்று திறக்கப்பட்டது. போல்கட்டிக்கும் வல்லர்பாடத்திற்கும் இடையிலான பிரிவு 10 பிப்ரவரி 2004 அன்று திறக்கப்பட்டது. கடைசி பிரிவு 17 மார்ச் 2004 அன்று நிறைவடைந்தது மற்றும் முழு பாலமும் சூன் 5 அன்று முறையாக திறக்கப்பட்டது.  
போல்கட்டி மற்றும் வல்லர்பாடம் தீவுகளுக்கு சாலை இணைப்பதற்கான ஒரே வழி இந்த பாலமாகும். இது முன்னர் படகு சேவைகளை நம்பியிருந்த வைப்பீன் தீவு மற்றும் வடமேற்கில் உள்ள புறநகர்ப் பகுதிகளுக்கு நகரத்திற்கு நேரடி சாலை இணைப்பையும் வழங்குகிறது. செரியன் வர்கி கட்டுமான நிறுவனம் அதன் கட்டுமானத்தில் ஈடுபட்டது.  
முளவுக்காட்டிலிருந்து புதிய கொள்கலன் தேசிய நெடுஞ்சாலை மலபார் , கொச்சி, வடக்கு பறவூர் ஆகியவற்றை பிரதான நிலப்பகுதியுடன் இணைக்கும்.
# சமுதாய சேவை பதிவேடு

**சமுதாய சேவை பதிவேடு** (**Community Service Register** - **CSR**) இந்தியக் காவல் நிலையங்களில் தெளிகுற்றங்கள் அல்லாத (Non-cognizable offence) குற்றங்கள் தொடர்பாக பொதுமக்கள் அளிக்கும் புகார் மனுக்களை, காவல் நிலைய அதிகாரிகள் பெற்றமை குறித்து வழங்கப்படும் **ஒப்புதல் சீட்டு** (ரசீது) ஆகும். இப்புகார் மனு மீது காவல் அதிகாரிகள் விசாரணை நடத்தி குற்றம் நடந்ததற்கான அடிப்படை முகாந்திரம் இருப்பின் காவல் நிலைய அதிகாரி முதல் தகவல் அறிக்கை பதிவு செய்வர். சமுதாய சேவை பதிவேட்டை, தினசரி நாட்குறிப்பு அறிக்கை அல்லது நாட்குறிப்பு அறிக்கை என்றும் அழைப்பர்.
# சமுதாய சேவை பதிவேடு

## இதனையும் காண்க

- முதல் தகவல் அறிக்கை
- குற்றப் பத்திரிக்கை
# திருவாங்குளம்

**திருவாங்களம்** (Thiruvankulam) என்பது இந்தியாவின் கேரள மாநிலத்தில் உள்ள கொச்சி நகரத்தின் புறநகர்ப் பகுதியாகும். இது திருப்பூணித்துறை நகராட்சி மற்றும் கொச்சி பெருநகரத்தின் ஒரு பகுதியாகும். கொச்சி மற்றும் திருவிதாங்கூர் இராச்சியங்களின் நாட்களில், திருவான்குளம் ஒரு எல்லை கிராமமாக இருந்தது. இப்போது கால்வாயாக இருக்கும் காவலீசுவரம் நீரோடை இரண்டு இராச்சியங்களையும் பிரித்தது. கொச்சி - மதுரை தேசிய நெடுஞ்சாலை (என்.எச் 49) இதன் வழியாக செல்கிறது. இது கொச்சியிலிருந்து நெடுஞ்சாலையில் ஒரு பெரிய சந்திப்பாகும், இது கிழக்கு நோக்கி மூவாற்றுப்புழா மற்றும் தெற்கே கோட்டயம் நோக்கி செல்கிறது. நெரிம்பசேரி மற்றும் கொச்சி துறைமுகத்தை இணைக்கும் விமான நிலையம்-துறைமுக சாலையின் முனையமாக கரிங்காச்சிரா செயல்படுகிறது.  
நகரம் மற்றும் கொச்சி சுத்திகரிப்பு நிலையங்கள் மற்றும் அதனுடன் தொடர்புடைய தொழில்கள் அடங்கிய தொழில்துறை பகுதிகளும் இதன் வளர்ச்சிக்கு பங்களித்தன. கொச்சியில் ஏற்பட்ட பொருளாதார வளர்ச்சியின் விளைவாக திருவாங்குளம் விருப்பமான குடியிருப்புப் பகுதியாக உருவெடுத்துள்ளது. இதன் விளைவாக கிராம மக்கள் தொகையில் அதிகரிப்பு ஏற்பட்டுள்ளது. இது ஒரு சிறிய நகரத்தின் நிலைக்கு கொண்டு வரப்பட்டுள்ளது.
# திருவாங்குளம்

## புள்ளிவிவரங்கள்

2001 இந்திய மக்கள் தொகை கணக்கெடுப்பின்படி, இதன் மக்கள் தொகை 21,713 ஆகும். ஆண்களில் மக்கள் தொகையில் 50%, பெண்கள் 50%. ஊரின் சராசரி கல்வியறிவு விகிதம் 96% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 96.5%, மற்றும் பெண் கல்வியறிவு 95.5%. திருவாங்குளத்தில், மக்கள் தொகையில் 8% 6 வயதுக்குட்பட்டவர்கள்.
# திருவாங்குளம்

## பார்வையிடப்பட வேண்டிய இடங்கள்

### மலை அரண்மனை

மலை அரண்மனை என்பது இந்தியாவின் கேரளா மாநிலத்தில் கொச்சியின் திருப்பூணித்துறையில் அமைந்துள்ள மிகப் பெரிய தொல்லியல் அருங்காட்சியகமாகும். இந்த அருங்காட்சியகம் கொச்சி இராச்சிய மகாராஜா அரசின் நிர்வாக அலுவலகம் மற்றும் உத்தியோகபூர்வ இல்லமாகச் செயல்பட்டு வந்தது. 1865 ஆம் ஆண்டில் கட்டப்பட்ட இந்த அரண்மனை வளாகத்தில் 54 ஏக்கர்கள் பரப்பளவில் பாரம்பரிய பாணியில் கட்டபட்ட 49 கட்டிடங்கள் உள்ளன. இந்த வளாகத்தில் ஒரு தொல்லியல் அருங்காட்சியகம், ஒரு பாரம்பரிய அருங்காட்சியகம், மான் பூங்கா, வரலாற்று காலத்திற்கு முந்தைய பொருட்கள் கொண்ட பூங்கா, குழந்தைகள் பூங்கா ஆகியவை அமைந்துள்ளன.  
கேரள அரசின் பாரம்பரிய விவகாரங்கள் துறையால் நிறுவப்பட்ட ஒரு தன்னாட்சி ஆய்வு மற்றும் பயிற்சி நிறுவனமான பாரம்பரிய ஆய்வு மையம் (சிஎச்எஸ்) இந்த வளாகத்தில் செயல்பட்டு வருகிறது.  
மிகவும் பிரபலமான மலையாளத் திரைப்படமான மணிச்சித்ரதாழ் இந்த அரண்மனையில் படமாக்கப்பட்டது.
# திருவாங்குளம்

## பார்வையிடப்பட வேண்டிய இடங்கள்

### கரிங்காச்சிரா தேவாலயம்

கி.பி 722 இல் திருப்பூணித்துறை மலை அரண்மனை அருகே ஒரு யாக்கோபிய சிரிய தேவாலயம் கட்டப்பட்டது. இந்த தேவாலயத்திற்கு புனித ஜார்ஜ் பெயரிடப்பட்டது. கரிங்காச்சிராவின் கட்டனார் ( விகார் ) முந்தைய கொச்சின் மாநிலத்தின் நசரானி சமூகத்தின் பிரதிநிதியாக கருதப்பட்டார். புனித பருமலா திருமேனி கி.பி 1857 இல் இந்த தேவாலயத்தில் ஒரு போதகராக நியமிக்கப்பட்டார்.  
இந்த தேவாலயம் 2004 ஆம் ஆண்டில் பேட்ரியார்ச் இக்னேஷியஸ் சக்கா ஐ இவாஸ் ஒரு கதீட்ரலாக உயர்த்தப்பட்டது.
# திருவாங்குளம்

## பொருளாதார நடவடிக்கைகள்

இந்த கிராமத்தில் பெரிய பெட்ரோலிய நிறுவனங்கள் மற்றும் ஏராளமான சிறிய மற்றும் குடிசைத் தொழில்கள் உள்ளன. கேபிள் உற்பத்தியாளரான டிராக்கோ கேபிள் நிறுவனமும், பாரத் பெட்ரோலியம், இந்தியன் ஆயில் கார்ப்பரேஷன், இந்துஸ்தான் பெட்ரோலியம் போன்ற பெரிய எண்ணெய் நிறுவனங்களும் இங்கு உள்ளன. வேளாண்மை, திருவாங்குளத்தில் வாழ்வாதாரத்திற்கான பிரதான வழிமுறையின் நிலையிலிருந்து வீழ்ச்சியடைந்தாலும், இன்னும் நல்ல நிலையில் உள்ளது. தேங்காய், பாக்கு, சாதிக்காய், மற்றும் மிளகு ஆகியவை முக்கிய உற்பத்தியாகும். நெல் சாகுபடி குறைந்து வருகிறது.
# மத்தேயு மக்கில்

**மத்தேயு மக்கில்** (Matthew Makil) (27 மார்ச் 1851 - 26 ஜனவரி 1914) இரண்டாவது விகார் அப்போஸ்தலிக் மற்றும் சங்கனசேரி விகாரியட்டின் முதல் பூர்வீக விகர் அப்போஸ்தலிக் ஆவார், இது இன்று சங்கநாசேரியின் சிரோ மலபார் பேராயர். கோட்டயம் விகாரியட்டின் முதல் விகர் அப்போஸ்தலியாகவும் மேத்யூ மாகில் இருந்தார், இது இன்று கோட்டயம் நயாயா மறைமாவட்டமாகும். அவர் இப்போது கேரளாவின் ஒரு பகுதியாக திருவாங்கூர் மஞ்சூரில் பிறந்தார். அவர் தம்மன் மற்றும் அண்ணா மாகில் புதன்பூராயிலின் மூன்றாவது மகன். 1896 ஆம் ஆண்டில், அவர் சங்கனசேரியின் விகாரியட்டின் விகர் அப்போஸ்தலிக் ஆனார், 1911 ஆம் ஆண்டில், கோட்டயத்தின் புதிய விகாரியாட் அப்போஸ்தலிக் நானயா கத்தோலிக்கர்களுக்காக மட்டுமே அமைக்கப்பட்டபோது, மேத்யூ மாகில் கோட்டயத்திற்கு விகர் அப்போஸ்தலியாக மாற்றப்பட்டார். அவர் 26 ஜனவரி 1914 இல் கோட்டயத்தில் இறந்தார், 26 ஜனவரி 2009 அன்று கடவுளின் ஊழியராக அறிவிக்கப்பட்டார்.
# வரப்புழா

**வரப்புழா** (Varapuzha) (இதன் முந்தைய பெயர் **வெரப்போலி** என்றும் அழைக்கப்பட்டது) கொச்சி நகரத்தின் வடக்கு புறநகர்ப் பகுதியாகும். இது இந்திய மாநிலமான கேரளாவின் எர்ணாகுளம் மாவட்டத்தின் பறவூர் வட்டத்திலுள்ள மக்கள் தொகை கணக்கெடுப்பு நகரமாகும். நகர மையத்திலிருந்து 15 கி.மீ. (9 மைல்) மற்றும் இடப்பள்ளியிலிருந்து 8 கி.மீ. (5 மைல்) தொலைவில் அமைந்துள்ள இந்த பகுதிகள் வைட்டிலாவை வடக்கு பறவூருடன் இணைக்கும் தேசிய நெடுஞ்சாலை 66 இல் அமைந்துள்ளது. வரப்புழாவின் மேற்குப் பகுதி தேவஸ்வம்பாடம் என்று அழைக்கப்படுகிறது. ஒரு தனித்துவம் வாய்ந்த உப்புத்தன்மையை ஏற்றுக்கொள்ளக்கூடிய ஒரு நெல் வகையான பொக்காலி நெல் சாகுபக்கு பெயர் பெற்றது. மீன்பிடித்தலும், விவசாயமும் இங்குள்ள பூர்வீக மக்களின் பொதுவான வேலையாகும்.  
வரப்புழாப் பாலம் (வரலாற்று வரப்புழாத் தீவுக்கு அருகில்) வரப்புழாவை (மன்னந்துருத்து) அண்டைப் பகுதியான சேரநல்லூருடன் இணைக்கிறது.
# வரப்புழா

## புள்ளிவிவரங்கள்

2001 இந்திய மக்கள் தொகைக் கணக்கெடுப்பின்படி, வரப்புழாவின் மக்கள் தொகை 24,516 ஆகும். மக்கள்தொகையில் ஆண்கள் 48%, பெண்கள் 52%. ஊரின் சராசரி கல்வியறிவு விகிதம் 84% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 85%, மற்றும் பெண் கல்வியறிவு 83%. இதன் மக்கள் தொகையில் 11% 6 வயதுக்குட்பட்டவர்கள்.
# வரப்புழா

## வழிபாட்டு மையங்கள்

பெரும்பான்மையான மக்கள் கிறிஸ்தவ சமூகத்தைச் சேர்ந்தவர்கள். சிரக்காக்கோம் மற்றும் தேவர்காட்டில் பெரும்பாலான மக்கள் இந்து குடும்பம் மற்றும் கொங்கணிச் சமூகத்தைச் சேர்ந்தவர்கள்.
# கொச்சி கடற்கரை

**கொச்சி சர்வதேகடற்கரை** (Kochi International Marina) என்பது இந்தியாவின் கேரள மாநிலத்தில் உள்ள கொச்சி நகரில் உள்ள ஒரு கடற்கரையாகும். இது போல்கட்டி தீவின் கிழக்கு கடற்கரையில் (கொச்சி நகரத்தின் தீவுகளில் ஒன்று) அமைந்துள்ளது. போல்கட்டி அரண்மனையின் வளாகத்தில், ஒரு 'பாரம்பரிய விடுதி'யும் அமைந்துள்ளது.  
இந்தக் கடற்கரை இந்தியாவின் ஒரே சர்வதேசக் கடற்கரையாகும். இது கேரள சுற்றுலா மேம்பாட்டுக் கழகத்திற்கு சொந்தமானது. இது படகுகளுக்கு நிறுத்தும் வசதியை வழங்குகிறது. மேலும் படகுகளுக்கு எரிபொருள், நீர், மின்சாரம் மற்றும் கழிவுநீர் வெளியேற்றம் போன்ற சேவைகளையும் வழங்குகிறது. இது இந்திய தீபகற்பத்தின் தென்மேற்கு கடற்கரையில் உள்ள சர்வதேச கடல் பாதைக்கு அருகில் உள்ளது. ஆண்டு முழுவதும் சாதகமான நிலைமைகள் மற்றும் குறைந்தபட்ச அலை மாறுபாடுகள் உள்ளன.
# கொச்சி கடற்கரை

## பொதுவான அம்சங்கள்

கொச்சி சர்வதேச கடற்கரை 24 ஏப்ரல் 2010 அன்று தனது நடவடிக்கைகளைத் தொடங்கியது. இது இந்தியாவில் சர்வதேச தரத்தின் முதல் முழு அளவிலான கடற்கரையாகும்.  
கடற்கரை கேரள சுற்றுலா வளர்ச்சி கழகத்திற்குச் சொந்தமான இதை கேரள தொழில்துறை மற்றும் தொழில்நுட்ப ஆலோசனை அமைப்பு (கிட்கோ) செயல்படுத்தியது. சார்ஜா அமீரகத்தின் ஹம்ரியா வளைகுடா நிறுவனம், கிட்கோவின் மேற்பார்வையில் இதன் கட்டுமானத்தை மேற்கொண்டது. தற்போது இக்கடற்கரையை மும்பையைச் சேர்ந்த ஓஷன் ப்ளூ நிறுவனம் நிர்வகிக்கிறது..  
கொச்சி கடற்கரையில் 34 படகுகள் சுற்றி வர வசதி உள்ளது. இது மேலும் 50 ஆக மேம்படுத்தப்படும். உலகெங்கிலும் உள்ள மாலுமிகளுக்கு தங்குவதற்காக போல்காட்டி அரண்மனை விடுதியின் வடகிழக்கு பக்கத்தில் மூன்று மாடி கட்டிடம் கட்டும் பணி முடிவடைந்துள்ளது. கே.டி.டி.சி இந்த திட்டத்தின் முதல் கட்டத்திற்கு ரூ .8.21 கோடியை மத்திய உதவியுடன் ரூ .4 கோடி செலவிட்டது. பிரதான நிலத்தை தீவுடன் இணைக்கும் இருவழிச் சாலையும் தயாராக உள்ளது. கடற்கரையில் படகுகளுக்கான பழுது மற்றும் பராமரிப்பு வசதிகளும் கிடைக்கும்.
# குரும்பக்காவு பகவதி கோயில், எடத்தலை

**குரும்பக்காவு பகவதி கோயில்** (Kurumbakkavu Bhagavathy Temple) இது இந்தியாவின் கேரள மாநிலத்தில் உள்ள எர்ணாகுளம் மாவட்டத்தின் ஆலுவா வட்டத்திலுள்ள எடத்தலை கிராமத்தில் அமைந்துள்ள தேவி பகவதியின் ஆலயமாகும். அலுவா தொடருந்து நிலையத்திலிருந்து 8 கி.மீ தொலைவிலும், கொச்சி சர்வதேச விமான நிலையத்திலிருந்து 20 கி.மீ. தொலைவிலும் அமைந்துள்ளது.  
குரும்பகாவிலம்மா இங்கு பிரதான தெய்வமாக வணங்கப்படுகிறார். பிரதான தெய்வத்தைத் தவிர, கோயில் வளாகத்தில் சாஸ்தாவுக்கு ஒரு கோயில், நாகர்களுக்கான பீடம், கண்டகர்ணன், அரக்கர்கள் மற்றும் சேத்ரபாலகன் ஆகியோருக்கும் சிலைகள் உள்ளன.  
குரும்பகாவிலம்மாவின் பிறந்த நாளான மீன பரணி நாள் கோயிலின் மிக முக்கியமான திருவிழாவாகும். இது மீனத்தில் (மார்ச் / ஏப்ரல்) பரணி நட்சத்திரத்தில் கொண்டாடப்படுகிறது.
# கிளார்க் கிரெக்

**கிளார்க் கிரெக்** (பிறப்பு: ஏப்ரல் 2, 1962) என்பவர் அமெரிக்க நாட்டு நடிகர், திரைப்பட இயக்குநர் மற்றும் திரைக்கதை எழுத்தாளர் ஆவார். இவர் மார்வெல் திரைப் பிரபஞ்சத் திரைப்படங்களான அயன் மேன் (2008), அயன் மேன் 2 (2010), தோர் (2011), தி அவெஞ்சர்ஸ் (2012), கேப்டன் மார்வெல் (2019) போன்ற படங்களிலும் மற்றும் ஏஜென்ட்ஸ் ஒப் ஷீல்ட் (2013-2020) என்ற தொடரிலும் 'பில் கோல்சன்' என்ற கதாபாத்திரத்திலும் நடித்ததன் மூலம் மிகவும் பரிசியமான நடிகர் ஆனார்.
# கிளார்க் கிரெக்

## ஆரம்ப கால வாழ்க்கை

கிரெக் ஏப்ரல் 2, 1962 ஆம் ஆண்டில் மாசசூசெட்ஸ்ஸில் உள்ள பாஸ்டனில் பிறந்தார். இவரது தாயார் மேரி லேனை மற்றும் தந்தையார் ராபர்ட் கிளார்க். இவர் ஒரு பாதிரியார் ஆவார். இவரது குடும்பம் அடிக்கடி இடம் பெயர்ந்ததால் இவர் 17 வயதிற்குள் ஏழு நகரங்களில் வசித்து வந்தார். அவர் வட கரோலினாவின் சேப்பல் ஹில்லில் உயர்நிலைப் பள்ளியில் பயின்றார். இவரது தந்தை அருகிலுள்ள டியூக் பல்கலைக்கழகத்தில் பேராசிரியராக இருந்தார்.
# எம் கௌதம் குமார்

**எம். கௌதம் குமார்** ஒரு இந்திய அரசியல்வாதி ஆவார், இவர் பெங்களூருவின் 53 வது மேயராக இருந்தார் பாரதிய ஜனதா கட்சியைச் சேர்ந்த இவர் சாந்திநகர் சட்டமன்றத் தொகுதியின் ஜோகுபல்யா வார்டில் தேர்ந்தெடுக்கப்பட்டார். அவர் அக்டோபர் 1, 2019 அன்று மேயராக தேர்ந்தெடுக்கப்பட்டார். அத்தேர்தலில் இவர் 129 வாக்குகளையும் காங்கிரஸைச் சேர்ந்த ஆர் சத்யநாராயணா 110 வாக்குகளையும் பெற்றனர்.இவர் தற்போது பாரதிய ஜனதா கட்சியின் பெங்களூரு மத்திய பிரிவின் பொருளாளராகவும் உள்ளார்.  
முன்னதாக பாஜகவின் நகர பிரிவின் கீழ் பல்வேறு பதவிகளை வகித்தவர். பாஜகவின் சாந்திநகர் பிரிவின் செயலாளராக 4 ஆண்டுகள் பணியாற்றிய அவர், 6 ஆண்டுகளாக மாநில யுவ மோர்ச்சாவிலும் பணியாற்றியுள்ளார். பாஜக பெங்களூரின் நகர செயலாளராகவும் பணியாற்றியுள்ளார். 2013–14ல், பிபிஎம்பி கணக்குக் குழுத் தலைவராகவும் பணியாற்றினார்
# எம் கௌதம் குமார்

## தனிப்பட்ட வாழ்க்கை

எம் கௌதம் குமார் சமண சமூகத்தைச் சேர்ந்தவர் .பல்லாரி மாவட்டத்தில் சிறுகுப்பாவைச் சேர்ந்தவர். அவர் பெங்களூரில் வளர்ந்தவர்.அங்கேயே தனது கல்வியையும் தொடர்ந்தார், அவர் ஒரு வணிகவியல் பட்டதாரி ஆவார்.
# சுக்தேவ் சிங் காங்கு

**சுக்தேவ் சிங் காங்கு** *(Sukhdev Singh Kang)* என்பவர் 14 ஆவது கேரள ஆளுநராவார். 1931 ஆம் ஆண்டு மே மாதம் 15 ஆம் நாள் இவர் பிறந்தார். 1997 ஆம் ஆண்டு சனவரி 25 ஆம் தேதி முதல் 2002 ஆம் ஆண்டு எப்ரல் 18 ஆம் தேதி வரை கேரள ஆளுநராக இவர் பணியாற்றினார். 1979 ஆம் ஆண்டு பிப்ரவரி மாதம் முதல் இவர் பஞ்சாப் மற்றும் அரியானா உயர் நீதிமன்றங்களில் நீதிபதியாகப் பணிபுரிந்தார். பின்னர் பதவி உயர்வும் பணிமாறுதலும் கிடைக்கப்பெற்று உயர் நீதிமன்ற நீதிபதியாக சம்மு காசுமீர் உயர் நீதிமன்றத்தில் 1989 ஆம் ஆண்டு அக்டோபர் மாதம் 24 ஆம் தேதி முதல் 1993 ஆம் ஆண்டு மே மாதம் 14 ஆம் தேதி வரை செயல்பட்டார். இவருடைய பதவி காலத்தில் ஈ. கே. நாயனார் மற்றும் ஏ. கே. அந்தோணி ஆகியோர் கேரள முதலமைச்சர்களாக இருந்தனர். காங்கு கேரள கவர்னாராக இருந்த போது 1993 ஆம் ஆண்டு இந்தியாவின் தேசிய மனித உரிமை ஆணையத்தின் உறுப்பினராக நியமிக்கப்பட்டார். பின் தன் பதவியிலிருந்து ஓய்வுப்பெற்றார்..  
காங்கு சண்டிகர் என்னும் ஊரில் 2012 ஆம் ஆண்டு அக்டோபர் மாதம் 12 ஆம் தேதி காலமானார். அச்சமயம் அவருக்கு 81 வயதாகும்.
# குர்தீப் சிங் ஷாஹ்பினி

**குர்தீப் சிங் ஷாஹ்பினி** *(Gurdeep Singh Shahpini)*ராஜஸ்தானில் உள்ள சங்கரியா சட்டமன்றத் தொகுதியைச் சேர்ந்த இந்திய அரசியல்வாதி ஆவார். அவர் பாரதிய ஜனதா கட்சியைச் சார்ந்தவர் ஆவார். ராஜஸ்தானின் 15 வது சட்டமன்ற உறுப்பினராக உள்ளார்.
# குர்தீப் சிங் ஷாஹ்பினி

## அரசியல் வாழ்க்கை

குர்தீப் சிங் 2008 ஆம் ஆண்டு ராஜஸ்தான் சட்டமன்றத் தேர்தலில் சங்கரியா தொகுதியில் இருந்து தனது அரசியல் வாழ்க்கையைத் தொடங்கினார், 28212 (20.04%) வாக்குகள் வித்தியாசத்தில் தோல்வியடைந்தார்.  
2013 ஆம் ஆண்டில், அவர் மீண்டும் ராஜஸ்தான் சட்டமன்றத் தேர்தலில் சங்கரியா தொகுதியில் போட்டியிட்டார், அதில் அவர் 40,994 (23.58%) வாக்குகளைப் பெற்று மூன்றாவது இடத்தைப் பிடித்தார்.  
2018 ஆம் ஆண்டில், மீண்டும் ராஜஸ்தான் சட்டமன்றத் தேர்தலில் சங்கரியா தொகுதியில் போட்டியிட்டு, 99064 (49.37%) வாக்குகளைப் பெற்று வெற்றி பெற்றார்.
# கல்பி

**கல்பி** (Kalpi) என்பது இந்தியாவின் உத்தரபிரதேசத்தில் உள்ள ஜலாவுன் மாவட்டத்தில் உள்ள ஒரு வரலாற்று நகரமும், நகரியமுமாகும். இது யமுனை ஆற்றின் வலது கரையில் அமைந்துள்ளது. இது கான்பூருக்கு தென்மேற்கே 78 கிலோமீட்டர் தொலைவில் அமைந்துள்ளது. இதிலிருந்து சாலை மற்றும் தொடர்வண்டி இரண்டிலும் இணைக்கப்பட்டுள்ளது.
# கல்பி

## வரலாறு

### பண்டைய வரலாறு

பண்டைய காலங்களில் இந்த நகரம் கலப் தேவ் கி கல்பி என்று அழைக்கப்பட்டது. பின்னர் இது கல்பி என்று சுருக்கப்பட்டது. மகாபாரதம் மற்றும் புராணங்களின் முனிவர் வியாசரின் பிறப்பிடமாகவும் கல்பி அறியப்படுகிறது. அவர் வேதங்களின் மந்திரங்களை சேகரித்து ஒழுங்கமைக்கப்பட்ட முறையில் கூடியிருந்தார். கல்பி கிமு 4 ஆம் நூற்றாண்டின் இறுதியில் வாசுதேவ மன்னரால் நிறுவப்பட்டதாகக் கூறப்படுகிறது.
# கல்பி

## வரலாறு

### இடைக்காலம்

1196 ஆம் ஆண்டில் இது கோரி முகமதுவின் ஆட்சியாளாரான குத்புதீன் ஐபக்கிடம் விழுந்தது. அடுத்தடுத்த முஸ்லிம் காலத்தில் இது மத்திய இந்தியாவின் வரலாற்றில் குறிப்பிடத்தக்க பங்கைக் கொண்டிருந்தது. 16 ஆம் நூற்றாண்டின் ராஜபுத்திர மன்னன் சித்தோர்கர் ராணா சங்கா இப்ராகிம் லோதியை இரண்டு முறை தோற்கடித்து, கல்பி, சந்தாவர் உள்ளிட்ட உத்தரப் பிரதேசத்தின் சில பகுதிகளின் மீது தனது கட்டுப்பாட்டை நிலைநாட்டி, அங்கு ஆட்சி செய்ய மாணிக் சந்த் சௌவுகான் என்பவரை நியமித்தார். ராணா சங்கா 1528 சனவரியில் கல்பியில் தனது சொந்த பிரபுக்களால் நஞ்சு வைக்கப்பட்டு இறந்தார். அக்பரின் ஆட்சியின் போது, கல்பி ஒரு ஆளுநரின் இருக்கையாக இருந்தது. மேலும் செப்பு நாணயங்களுக்கான தொழிற்சாலையையும் கொண்டிருந்தது. அக்பரின் அவையில் ஆலோசகராகவும் மந்திரியாகவும் பணியாற்றிய பீர்பால் இந்த நகரத்திற்கு அருகில் பிறந்ததாக கருதப்படுகிறது. சுமார் 18 ஆம் நூற்றாண்டின் நடுப்பகுதியில் இது மராட்டியர்களின் கைகளில் சென்றது.
# கல்பி

## வரலாறு

### நவீன காலம்

1803 ஆம் ஆண்டில் இந்த நகரம் ஆங்கிலேயர்களால் கைப்பற்றப்பட்டது. 1806 க்குப் பிறகு 1947 இல் இந்தியாவின் சுதந்திரம் வரை பிரிட்டிசாரின் வசம் இருந்தது. கல்பி 1811 ஆம் ஆண்டில் உருவாக்கப்பட்ட புந்தேல்கண்டின் ஒரு பகுதியாக இருந்தது. மேலும் அதன் தலைமையகமாக 1818 முதல் 1824 வரை இருந்தது. இந்த காலகட்டத்தில் இந்தியத் தலைமை ஆளுநரின் அரசியல் முகவரின் அலுவலகமாக கல்பி செயல்பட்டது. பிரித்தானிய கிழக்கிந்திய நிறுவனம் "வணிக முதலீட்டை" வழங்குவதற்கான முக்கிய நிலையங்களில் ஒன்றாக இருந்தது. மே 1858 இல் ஹக் ரோஸ் (ஸ்ட்ராத்னைர்ன் பிரபு) ஜான்சியின் இராணி இலட்சுமிபாயின் தலைமையிலான இந்திய கிளர்ச்சியாளர்களின் படையை இங்கு தோற்கடித்தார். ஜலாவுன் மாநில ஆட்சியாளர்களின் முன்னாள் இல்லமான கல்பியின் வலுவூட்டப்பட்ட பதவி 1860 ஆம் ஆண்டில் ஆங்கிலேயர்களால் அகற்றப்பட்டது.
# கல்பி

## நிலவியல்

கல்பி அமைந்துள்ளது. இது சராசரியாக 112 உயரத்தில் &nbsp;மீட்டர் (367&nbsp;அடி) உள்ளது. இதன் காலநிலை வெப்பமாகவும் மிதமானதாகவும் இருக்கும். இங்கு மழைப்பொழிவு குறிப்பிடத்தக்கது, வறண்ட மாதத்தில் கூட மழை பெய்யும். வெப்பநிலை சராசரியாக 25.9. C. சராசரி ஆண்டு மழை 892 மி.மீ.
# கல்பி

## அமைவிடம்

யமுனை ஆற்றில் இருக்கும் இந்த பழைய நகரம் ஒரு கோட்டையின் இடிபாடுகளையும், பல ஆர்வமுள்ள கோயில்களையும் கொண்டுள்ளது. அதே சமயம் இதன் அருகாமைப் பகுதியில் பல பழங்கால கல்லறைகள் உள்ளன.  
கவுட சாரஸ்வத் பிராமணச் சமூகம், வேத வியாசர் நினைவாக சிறீ பால வேத வியாசரின் அழகிய கோவிலை அமைத்துள்ளது. காசி மடம் சமஸ்தானின் ஆன்மீக குருசிறீ சுதீந்திர தீர்த்த சுவாமி 1998 ஆம் ஆண்டில் வேத வியாசரின் பிறப்பிடத்தில் இந்த கோயிலை அமைப்பதற்கான பார்வை கொண்டிருந்தார். இது ஒரு பிரபலமான சுற்றுலா அம்சமாகும்.
# கல்பி

## போக்குவரத்து

### தொடர்வண்டி

கல்பி வட மத்திய இருப்புப்பாதையின் கான்பூர்-ஜான்சி பிரிவின் முக்கிய தொடர்வண்டி நிலையமாகும்.
# கல்பி

## போக்குவரத்து

### சாலைகள்

கல்பி, தேசிய நெடுஞ்சாலையின் கான்பூர்-ஜான்சி பிரிவில் என்.எச் 27 இல் அமைந்துள்ளது. இது கான்பூர், ஜான்சி மற்றும் ஓராய் நகரங்களுடன் கல்பி பேருந்து நிலையத்திலிருந்து உத்தரப் பிரதேச மாநிலப் போக்குவரத்து கழகப் பேருந்துகள் மூலம் இணைக்கப்பட்டுள்ளது.
# கல்பி

## போக்குவரத்து

### விமானச் சேவை

அருகிலுள்ள விமான நிலையம் சாகேரி (100 கிலோமீட்டர்) அருகில் கான்பூரில் உள்ளது. இது தில்லி, மும்பை மற்றும் கொல்கத்தாவுக்கு நேரடி விமானங்களைக் கொண்டுள்ளது.
# மலப்புறம் மாவட்டத்தின் வரலாறு

மலப்புரம் தென்னிந்திய மாநிலமான கேரளாவின் 14 மாவட்டங்களில் ஒன்றாகும்.வரலாற்றுக்கு முந்தைய காலங்களிலிருந்து தொடங்கி ஒரு நிகழ்வான வரலாற்றை இந்த மாவட்டம் கொண்டுள்ளது. ஆரட்ப காலம் மற்றும் இடைக்காலத்தில், கேரளாவை ஆண்ட நான்கு முக்கிய ராஜ்யங்களில் இரண்டில் இந்த மாவட்டம் இருந்தது.
# மலப்புறம் மாவட்டத்தின் வரலாறு

## பண்டைய காலம்

டால்மென்சு, மற்றும் ராக் கட் குகைகள் உள்ளிட்ட வரலாற்றுக்கு முந்தைய காலத்தில் உள்ள சில சின்னங்களின் எச்சங்கள் இந்த மாவட்டத்தின் பல்வேறு பகுதிகளிலிருந்து கண்டபிடிக்கப்பட்டுள்ளன.பண்டைய ரோம் உடனான வர்த்தக மையமாக இருந்த பண்டைய கடல் துறைமுகம் பொன்னானி மற்றும் தனூருடன் தோராயமாக அடையாளம் காணப்பட்டுள்ளது.சேர அரச குடும்பத்தின் ஒரு கிளையும் டிண்டிசில் தன்னை நிலைநிறுத்திக் கொண்டதாகக் கூறப்படுகிறது.
# மலப்புறம் மாவட்டத்தின் வரலாறு

## ஆரம்பகாலமும் இடைக்காலமும்

பண்டைய சேர வம்சத்தின் வீழ்ச்சிக்குப் பின்னர், பல வம்சங்கள் இப்பகுதியை ஆண்டு வந்தனர்.ஒன்பதாம் நூற்றாண்டில் இப்பகுதி மதயபுரத்தின் பெருமாள்களின் கட்டுப்பாட்டின் கீழ் வந்தது.திரிபுரங்கோடில் கிடைத்த ஒரு கல்வெட்டு சான்றுகள், பெருமாள் வம்சத்தைச் சேர்ந்த கோடா ரவி 10 ஆம் நூற்றாண்டின் ஆரட்பத்தில் மலப்புரம் மாவட்டத்தை ஆண்டதை குறிக்கிறது
# மலப்புறம் மாவட்டத்தின் வரலாறு

## ஆரம்பகாலமும் இடைக்காலமும்

### காலிகட்டில் ஜாமோரின் எழுச்சி

பெருமாள் போரசின் வீழ்ச்சியின் போதும் அதைச் சுற்றியுள்ள அண்டை நாடான காலிகட் மற்றும் அதன் சுற்றுப்புறங்கள் போர்ச்சியால் ஆளப்பட்டன.  
வள்ளுவனாட்டின் மேற்க்கு எல்லையில் நடந்த போர்கள் கசப்பானவை, ஏனென்றால் அவை துரோகம் மற்றும் பல குற்றத்தால் நடந்ததாக குறிக்கப்பட்டன.வள்ளுவனாட்டில் கோட்டக்கலுக்குச் சென்றிருந்தபோது, கோழிக்கோடு மந்திரி ஒருவரை வள்ளுவாடு முதல்வர் படுகொலை செய்தது போரைத் தூண்டியது.
# மலப்புறம் மாவட்டத்தின் வரலாறு

## காலனித்துவ காலம்

ஒரு முறை தஞ்சம் கோரினார்]]  
வில்லியம் கீலிங் என்கின்ற ஒரு கப்பல் தலைவர் கோழிக்கோடு கூட்டரசுடன் ஒரு உடன்படிகையில் கையெழுத்திட்டார்.இதில் உள்ள ஒரு ஒப்பந்தம் முலம் பொன்னானி துறைமுகத்தில் கிடங்குகள் தொடங்க அனுமதிக்கப்பட்டது.பதினேழாம் நூற்றாண்டின் நடுப்பகுதியில், டச்சுக்காரர்கள் கேரளாவின் பல துறைமுகங்களில் வர்த்ரகத்தில் ஏகபோக உரிமையை அடைந்தனர்.இருப்பினும், பொன்னானியில் உள்ள சில தொழிற்ச்சாலைகள் ஆங்கில வர்த்தக ஏகபோகத்தின் கீழ் வந்தன.
# மலப்புறம் மாவட்டத்தின் வரலாறு

## காலனித்துவத்திற்கு பிந்தைய காலம்

மாவட்டம் ஏரானாட், வள்ளுவநாடு மற்றும் பொன்னானி ஆகிய தாலுகாக்களின் பகுதிகளாக நிர்வகிக்கப்பட்டது)]]  
இந்திய சுதந்திரம் அறிவிக்கப்பட்ட பின்னர் சில ஆண்டுகள் மலபார் மெட்ராஸ் மாநிலத்தின் ஒரு பகுதியாக இருந்தது. மலப்புரம் மாவட்டத்தின் ஐந்து வருவாய் பிரிவுகளில் மலப்புரம் ஒன்றாகும்,அதன் அதிகாரத்தின் கீழ் எரானட் (மஞ்சேரி தலைமையிடமாக) மற்றும் வள்ளுவநாடு (பெரிந்தல்மன்னாவை தலைமையிடமாகக் கொண்டது), மற்ற நான்கு தலசேரி, கோழிக்கோடு, பாலக்காடு மற்றும் கோட்டை கொச்சின் ஆகியவை உள்ளன.பின்னர் 1956 ஆம் ஆண்டில், மலபார் முந்தைய திருவாங்கூர்-கொச்சின் மாநிலத்துடன் ஒன்றிணைந்து மாநிலத்துடன் ஒன்றிணைந்து மாநிலங்களின் மொழியியல் மறுசீரமைப்பைத் தொடர்ந்து கேரளாயுடன் இனைந்தது.1957ல் புதிதாக இணைக்கப்பட்ட மலபார் கண்ணூர், கோழிக்கோடு, பாலக்காடு என பிரிக்கப்பட்டது.  
மலப்புரம் மாவட்டம் நான்கு துணைப்பிரிவுகள் (ஏரானாட், பொரிந்தல்மண்ணா, திருர், மற்றும் பொன்னானி), நான்கு நகரங்கள் பதினான்கு மேம்பாட்டுத் தொகுதிகள் மற்றும் 95 கிராம பஞ்சாயத்துகளுடன் உருவாக்கப்பட்டது.
# சாகேரி

**சாகேரி** (Chakeri) என்பது இந்தியாவின் உத்தரபிரதேச மாநிலத்தில் கான்பூர் நகரத்திலிருந்து கிழக்கே 16 கிலோமீட்டர் தொலைவில் அமைந்துள்ள கான்பூர் பெருநகரப் பகுதியில் உள்ள மக்கள் தொகை கணக்கெடுப்பு நகரமாகும். ஒரு தொழில்துறை நகரமான இது, துணிகள் மற்றும் உணவுப் பொருட்களை அதன் முக்கிய தயாரிப்புகளாகக் கொண்டுள்ளது. வட இந்தியாவின் இரண்டாவது பெரிய விமானப்படை தளமான சாகேரி விமானப்படை நிலையம் இங்கு அமைந்துள்ளது. சாகேரி புகழ்பெற்ற கல்வி நிறுவனங்களையும், கல்லூரிகளையும் கொண்டுள்ளது. வட இந்தியாவில் உள்ள ஒரே அரசு தோல் ஆராய்ச்சி நிறுவனமான மத்திய தோல் ஆராய்ச்சி நிறுவனம், இங்கு அமைந்துள்ளது. பேரரசர் சேர் சா சூரி உருவாக்கிய பெரும் தலைநெடுஞ்சாலை இங்கிருந்து செல்கிறது. இந்த நகரம் கான்பூர் பெருநகரப் பகுதியின் நகரப் பகுதியாக பட்டியலிடப்பட்டுள்ளது.
# சாகேரி

## புள்ளிவிவரங்கள்

2011 இந்திய மக்கள்தொகை கணக்கெடுப்புப்படி சாகேரியின் மக்கள் தொகை 7,526 ஆகும். இதில் 3,803 ஆண்கள், 3,723 பெண்கள். 0-6 வயதுடைய குழந்தைகளின் மக்கள் தொகை 1116 ஆகும், இது சாகேரியின் மொத்த மக்கள் தொகையில் 14.83% ஆகும். பெண் பாலியல் விகிதம் மாநில சராசரியான 912 க்கு எதிராக 979 ஆகும். மேலும், உத்தரப்பிரதேச மாநில சராசரியான 902 உடன் ஒப்பிடும்போது சாகேரியில் குழந்தை பாலியல் விகிதம் 996 ஆகும். சாகேரி நகரத்தின் கல்வியறிவு விகிதம் மாநில சராசரியான 67.68% ஐ விட 89.63% அதிகமாகும். சாகேரியில், ஆண்களின் கல்வியறிவு 93.74% ஆகவும், பெண் கல்வியறிவு விகிதம் 85.41% ஆகவும் உள்ளது.
# சாகேரி

## வரலாறு

சாகேரி, கங்கை ஆற்றங்கரையில் உள்ள யாச்சுமவுவின் ( யயாதி மன்னனால் ஆளப்பட்ட நகரம்) புறநகர்ப் பகுதியாகும். இந்த இடத்தின் நிறுவனர் கங்காதீன் யாதவ் என்பவராவார். அவர் தனது தாய் இரமாதேவியின் நினைவாக பயணிகளுக்காக கிணறுகள், கோயில் மற்றும் ஓய்வு அறை ஆகியவற்றைக் கட்டினார். இப்போது இது கான்பூரில் உள்ள பிரபலமான அடையாளங்களில் ஒன்றாகும். பேரரசர் சேர் சா சூரி உருவாக்கிய ஒரு செயற்கைக் குளமும் இங்கு உள்ளது. இது ஏராளமான சுற்றுலாப் பயணிகளை ஈர்க்கிறது. கங்கைக் கரையில் உள்ள சித்தநாத் கோயில் மற்றும் படித்துறை ஆகியவையும் சாகேரியின் முக்கிய சுற்றுலாத் ஈர்ப்புகளாகும். 1970 களில் நிறுவப்பட்ட சாகேரி விமானப்படை நிலையம் இந்தியாவின் இரண்டாவது பெரிய விமானப்படை தளமாக உள்ளது.
# ஜஸ்வந்த் சிங் யாதவ்

**மருத்துவர் ஜஸ்வந்த் சிங் யாதவ்** *(Dr. Jaswant Singh Yadav)* என்பவர் இந்திய அரசியல்வாதி ஆவார். இவர் ராஜஸ்தானின் திறன் மேம்பாடு, தொழிலாளர் மற்றும் வேலை வாய்ப்பு, மற்றும் கொதிகலன்கள் ஆய்வு, ஈஎஸ்ஐ, ஐடிஐ அமைச்சராக பணியாற்றினார். இவர் ராஜஸ்தான் சட்டமன்ற பெகுரூர் சட்டசபை தொகுதியில் பாரதிய ஜனதா கட்சி சார்பில் போட்டியிட்டு வெற்றிபெற்றவராவார்.  
யாதவ் இந்திய மாற்று மருத்துவத்தில் (ஆயுர்வேதம், மருத்துவம் மற்றும் அறுவை சிகிச்சை) பி.ஏ.எம்.எஸ். பட்டம் பெற்றவராவர்
# கிசான் கடன் அட்டை

**கிசான் கடன் அட்டை**(*Kisan Credit Card *, KCC) என்பது 1998 ஆகத்து மாத்த்தில் 1998 இல் இந்திய வங்கிகளால் அறிமுகப்படுத்தப்பட்ட கடன் திட்டம் ஆகும். இந்த மாதிரி திட்டம் ஆர். வி. குப்தாவின் பரிந்துரையின் பேரில் தேசிய வேளாண்மை மற்றும் கிராம மேம்பாட்டு வங்கியால் தயாரிக்கப்பட்டது. விவசாய தேவைகளுக்கேற்ப குறுகிய கால கடன்கள் மற்றும் நீண்டகால கடன்களைவழங்கும் நோக்கம் கொண்டது.  
இதில் இந்திய அரசின் நிதியைக் கொண்டு அரசுப் பொதுத்துறை வங்கிகள், தனியார் வங்கிகள் மற்றும் கூட்டுறவு வங்கிகள் வழங்கும் கடன் அட்டைகள் மூலம், உழவர் ஒருவருக்கு ஆண்டு மூன்று இலட்சம் ரூபாய் கடன் வசதி அளிக்கப்படுகிறது. கடனுக்கான வட்டி விகிதம் 9 சதவிகிதம் என்றாலும், அரசு இரண்டு சதவிகிதம் வட்டி மானியம் வழங்குகிறது. தவணை காலத்திற்கு முன்பே விவசாயிகள் கடனை திருப்பிச் செலுத்தினால், மேலும் 3 சதவிகிதம் வரை வட்டி தள்ளுபடி கிடைக்கும். அதாவது மொத்த வட்டி 4 சதவிகிதமாக மட்டுமே இருக்கும். இது ஆகஸ்ட் மாதம் 1998 இல் இந்திய வங்கிகளால் அறிமுகப்படுத்தப்பட்ட கடன் திட்டத்தை, 2020-ஆம் ஆண்டில் விரிவாக்கப்பட்ட திட்டமாகும்.  
கிசான் கிரெடிட் கார்டு திட்டம் இப்போது கால்நடை விவசாயிகள் மற்றும் மீனவர்களுக்கும் வழங்கப்படுகிறது. இது உத்தரவாதமின்றி இலவசமாக கடனை வழங்கும். இந்த கிசான் கிரெடிட் கார்டு திட்டத்தின் கீழ், நாட்டின் சுமார் 14 கோடி விவசாயிகளுக்குக் காப்பீட்டு உத்தரவாத கடன்கள் வழங்கப்படும்.
# கிசான் கடன் அட்டை

## கடன் அட்டை பெறுவதற்கான ஆவணங்கள்

- ஆதார் அட்டை
- நிரந்தர கணக்கு எண் (பான் கார்டு)
- புகைப்படம்
- வேறு எந்த வங்கியிடமிருந்தும் பெறவில்லை என்ற பிரமாணப் பத்திரம்
# யாச்சுமவு

**யாச்சுமா** (Jajmau) யாச்சுமவு என்றும் அழைக்கப்படும் இது இந்தியாவின் கான்பூரின் புறநகர்ப் பகுதியாகும். இது கங்கை ஆற்றங்கரையில் அமைந்துள்ளது . இது ஒரு தொழில்துறை புறநகராக இருக்கிறது . 2011 மக்கள் தொகை கணக்கெடுப்பின்படி இது சுமார் 652,831 மக்கள் தொகையைக் கொண்டுள்ளது. இது இப்பகுதியில் பழங்குடி மக்கள் வசிக்கும் இடம் என்று நம்பப்படுகிறது. தோல் தொழில் இதன் முக்கிய தொழிலாகும். இங்கு வட இந்தியாவின் மிகப் பெரிய தோல் பதனிடும் ஆலையைக் கொண்டுள்ளது. இந்திய இந்தியத் தொல்ல்லியல் ஆய்வு மையம் இங்கு நடத்திய அகழ்வாராய்ச்சிகள் இது கி.பி. 1300 - கி.மு 1200இல் வைக்கிறது. இங்கு கண்டுபிடிக்கப்பட்ட மண் மட்பாண்டங்கள், கருவிகள் மற்றும் பல்வேறு வரலாற்று கலைப்பொருட்கள் தற்போது கான்பூர் அருங்காட்சியகத்தில் வைக்கப்பட்டுள்ளன. இந்த பகுதி கான்பூர் பெருநகரப் பகுதியின் அதிகார எல்லைக்குள் வருகிறது.
# யாச்சுமவு

## தாவரங்களும் விலங்கினங்களும்

இந்த நகரில் மா, ஆரஞ்சு, கொய்யா, வாழை உள்ளிட்ட பல மரங்கள் உள்ளன. அவை முக்கியமாக நகரின் புறநகரில் தாகூர் அவேவில் காணப்படுகின்றன. கான்பூர் உயிரியல் பூங்கா ஊரிலிருந்து 20 கி.மீ. தொலைவில் அமைந்துள்ளது. மிருகக்காட்சிசாலை பல்வேறு வகையான விலங்குகளை கொண்டுள்ளது  
யாச்சுமாவின் தொல்பொருள் தளம் கங்கை ஆற்றங்கரையில் அமைந்துள்ள ஒரு பெரிய மேடு ஆகும். இது ''யாச்சுமவு கா திலா என்றும் அழைக்கப்படுகிறது . இந்த மேட்டின் மேற்பரப்பு வைப்புகளிலிருந்து செம்பு கலைப்பொருட்களும், சாம்பல் வண்ண ஓவியங்களும் கண்டுபிடிக்கப்பட்டன. 1956 ஆம் ஆண்டில், தேசிய நெடுஞ்சாலை போடப்பட்ட நேரத்தில், ஒரு பழங்கால குடியேற்றத்தின் எச்சங்கள் இங்கே கண்டுபிடிக்கப்பட்டன. அகழ்வாராய்ச்சிகள் இந்திய தொல்பொருள் ஆய்வு மையம் மற்றும் உத்தரபிரதேச மாநில தொல்லியல் துறை 1956-58 மற்றும் 1973-78 ஆகிய ஆண்டுகளில் மேற்கொள்ளப்பட்டன. 1977-78ல் மேற்கொள்ளப்பட்ட அகழ்வாராய்ச்சியின் போது, பிராமி எழுத்துமுறையில் பொறிக்கப்பட்ட மட்பாண்டப் பொருட்களுடன் ஒரு தந்த முத்திரையும் கண்டுபிடிக்கப்பட்டது. கிரிஷ் சந்திர சிங் என்ற வரலாற்றாசிரியர், இந்தப் பொருட்கள் சந்திரகுப்த மௌரியரின் ஒரு பட்டப் பெயர் என்று கூறினார்.
# யாச்சுமவு

## சகோதர நகரங்கள்

- எபிரோன், மேற்குக் கரை
# கரண்ட் சயின்ஸ்

***நடப்பு அறிவியல்*** *(Current Science)* என்பது ஆங்கில மொழியில் சக மதிப்பாய்வு செய்யப்பட்ட பல்துறைமை அறிவியல் ஆய்விதழ். இது 1932ஆம் ஆண்டு முதல் இந்திய அறிவியல் கழகத்தால் வெளியிடப்படுகிறது. ஆய்விதழ் மேற்கோள் அறிக்கையின்படி, நடப்பு அறிவியல் ஆய்விதழ் 2018ஆம் ஆண்டு தாக்கக் காரணி 0.756ஐக் கொண்டுள்ளது. நடப்பு அறிவியல் பொருளடக்கம், அறிவியல் வலை, ஜியோபேஸ், வேதியியல் ஆய்வுச் சுருக்கம், இன்டெமெட் மற்றும் ஸ்கோபஸ் ஆகிய தரவைப்பகங்களில் குறியிடப்படுகிறது. இதன் தலைமை தொகுப்பாசிரியர் பெங்களூரு இந்திய அறிவியல் கழகத்தினைச் சார்ந்த எஸ்.கே.சதீஷ் ஆவார்.
# வேதி வினைக்குழு ஒப்புமைகள்

**வேதி வினைக்குழு ஒப்புமைகள்** *(Functional analogs)* என்பவை வேதியியல் மற்றும் மருந்தியலில் ஒரே மாதிரியான இயற்பியல், வேதியியல், உயிர்வேதியியல் அல்லது மருந்தியல் பண்புகளைக் கொண்டுள்ள வேதியியல் சேர்மங்களைக் குறிக்கும். வேதி வினைக்குழு ஒப்புமைகள் ஒத்த வேதியியல் கட்டமைப்பைக் கொண்டிருக்க வேண்டிய கட்டாயமில்லை. மார்பின், எராயின், பெண்டானைல் போன்ற சேர்மங்கள் மருந்து வகை வேதி வினைக்குழு ஒப்புமைகளுக்கு சில எடுத்துக் காட்டுகளாகும். இவை ஒரே மாதிரியான செயல்முறைகளைக் கொண்டிருக்கின்றன. ஆனால் பெண்டானைலின் கட்டமைப்பு மற்ற இரண்டு சேர்மங்களின் கட்டமைப்பிலிருந்து முற்றிலும் மாறுபடுகிறது.
# டிசி வரைகதை அடிப்படையிலான திரைப்படங்களின் பட்டியல்

டிசி வரைகதை மிகப்பெரிய மற்றும் பழமையான அமெரிக்க நாட்டு வரைகதைப் புத்தகங்களில் வெளியீடுகளில் ஒன்றாகும். இது சூப்பர்மேன், பேட்மேன், வொண்டர் வுமன், கிறீன் லன்டர்ன், தி ஃப்ளாஷ், ஆகுமான் மற்றும் கிரீன் அரோவ் உள்ளிட்ட பல பிரபலமான மீநாயகன் கதாபாத்திரங்களைக் கொண்ட திரைப்படங்களை உருவாக்குகிறது.  
இந்த நிகழ்வுகள் பெரும்பாலானவை கற்பனையான பிரபஞ்சத்தில் நடைபெறுகின்றது போன்று சித்தரிக்கபட்டுள்ளது. இதில் ஜஸ்டிஸ் லீக், சூசைட் ஸ்க்வாட் மற்றும் டீன் டைட்டன்ஸ் போன்ற அணிகளும் இடம்பெறுகின்றன. இந்த கதாபாத்திரைகளை மையமாக வைத்து திரைப்படத் தொடர்கள், தொலைக்காட்சி நாடகங்கள், இயங்குபடம் மற்றும் விளையாட்டுகள் போன்றவை எடுக்கப்பட்டுள்ளது.
# டிசி வரைகதை அடிப்படையிலான திரைப்படங்களின் பட்டியல்

## நேரடி அதிரடி திரைப்படங்கள்

| ஆண்டு | தலைப்பு | தயாரிப்பு நிறுவனம் | குறிப்புகள் |
| --- | --- | --- | --- |
| 1951 | சூப்பர்மேன் மற்றும் மோல் மென் | லிப்பர்ட் பிக்சர்ஸ் |  |
| 1954 | ஸ்டாம்ப் டே சூப்பர்மேன் | அமெரிக்காவின் கருவூலத் துறை | அரசு தயாரித்த 18 நிமிட குறும்படம். |
| 1966 | பேட்மேன் | 20ஆம் சென்சுரி பாக்ஸ் | 1960 களின் 'பேட்மேன்' தொலைக்காட்சி தொடரும் தொடர்புடையது. |
| 1978 | சூப்பர்மேன் | டோவ்மீட் திரைப்பட ஏற்றுமதி A.G./ இன்டர்நேஷனல் பிலிம் புரொடக்ஷன்ஸ் | 1 சிறப்பு ஆஸ்கார் விருது வென்றது, 3க்கு பரிந்துரைக்கப்பட்டது. |
| 1980 | சூப்பர்மேன் II | நீக்கப்பட்ட காட்சிகளுடன் 2006 இல் மீண்டும் வெளியிடப்பட்டது. |  |
| 1982 | ஸ்வாம்ப் திங் | எம்பசி பிக்சர்ஸ் |  |
| 1983 | சூப்பர்மேன் III | கான்டரஸ் புரொடக்ஷன்ஸ் என்.வி. / டோவ்மீட் பிலிம்ஸ் |  |
| 1984 | சூப்பர்கேர்ள் | ஆர்ட்டிஸ்ட்ரி லிமிடெட் / கான்டரஸ் புரொடக்ஷன்ஸ் / பியூப்லோ பிலிம் குரூப் | 1978 'சூப்பர்மேன்' திரைப்படத்தில் இருந்து தோன்றியது. |
| 1987 | சூப்பர்மேன் IV | கோலன்-குளோபஸ் / கேனான் பிலிம்ஸ் |  |
| 1989 | த ரிட்டர்ன் ஒப் ஸ்வாம்ப் திங் | லைட்இயர் என்டேர்டைன்மெண்ட் |  |
| பேட் மேன் | வார்னர் புரோஸ்./பொலிகிராம் எலிமெட் என்டேர்டைன்மெண்ட் | 1 ஆஸ்கார் விருது வென்றது. |  |
| 1992 | பேட்மேன் ரிட்டர்ன்ஸ் | 2 ஆஸ்கார் விருதுக்கு பரிந்துரைக்கப்பட்டது. |  |
| 1995 | பேட்மேன் போறேவேர் | 3 ஆஸ்கார் விருதுக்கு பரிந்துரைக்கப்பட்டது. |  |
| 1997 | பேட்மேன் & ராபின் |  |  |
| ஸ்டீல் | வார்னர் புரோஸ்./குயின்சி-டேவிட் சால்ஸ்மேன் என்டர்டெயின்மென்ட் |  |  |
| 2004 | கேட்வுமன் | வார்னர் புரோஸ். | அதே கதாபாத்திரத்தின் தன்மையை நேரடியாக அடிப்படையாகக் கொண்டிருக்கவில்லை. |
| 2005 | கான்ஸ்டன்டைன் | வார்னர் புரோஸ். |  |
| பேட்மேன் பிகின்ஸ் | வார்னர் புரோஸ்./டிசி காமிக்ஸ் / லெஜண்டரி பிக்சர்ஸ்/சின்கோபி இன்க்./பேடலெக்ஸ் III புரொடக்ஷன்ஸ் | மறுதொடக்கம் ஆஸ்கார் விருதுக்கு பரிந்துரைக்கப்பட்டது. |  |
| 2006 | சூப்பர்மேன் ரிட்டர்ன்ஸ் | வார்னர் புரோஸ்./டிசி காமிக்ஸ் | ஆஸ்கார் விருதுக்கு பரிந்துரைக்கப்பட்டது. |
| 2008 | த டார்க் நைட் | வார்னர் புரோஸ்./டிசி காமிக்ஸ் | 2 ஆஸ்கார் விருது வென்றது, 6 விருதுக்கு பரிந்துரைக்கப்பட்டது. |
| 2009 | வாட்ச்மென் | வார்னர் புரோஸ்./டிசி காமிக்ஸ் |  |
| 2010 | ஜோனா ஹெக்ஸ் | வார்னர் புரோஸ்./டிசி காமிக்ஸ் |  |
| 2011 | கிரீன் லன்டர்ன் | வார்னர் புரோஸ்./டிசி காமிக்ஸ் |  |
| 2012 | த டார்க் நைட் ரைசஸ் | வார்னர் புரோஸ்./டிசி காமிக்ஸ் |  |
| 2013 | மேன் ஆஃப் ஸ்டீல் | வார்னர் புரோஸ்./டிசி காமிக்ஸ் |  |
| 2016 | பேட்மேன் எதிர் சூப்பர்மேன்: டான் ஆஃப் ஜஸ்டிஸ் | வார்னர் புரோஸ்./டிசி காமிக்ஸ் |  |
| சூசைட் ஸ்க்வாட் | 1 ஆஸ்கார் விருது வென்றது. |  |  |
| 2017 | வொண்டர் வுமன் | வார்னர் புரோஸ்./டிசி காமிக்ஸ் |  |
| ஜஸ்டிஸ் லீக் | வார்னர் புரோஸ்./டிசி காமிக்ஸ் |  |  |
| 2018 | ஆகுமான் | வார்னர் புரோஸ்./டிசி காமிக்ஸ் |  |
| 2019 | ஷசாம்! | வார்னர் புரோஸ்./டீசீ பிலிம்ஸ்/நியூ லைன் சினிமா/தி சப்ரான் கம்பெனி/செவென் பக்ஸ் புரொடக்சன்ஸ்/மேட் கோஸ்ட் புரொடக்சன்ஸ் |  |
| ஜோக்கர் | 2 ஆஸ்கார் விருது வென்றது, 9 விருதுக்கு பரிந்துரைக்கப்பட்டது. |  |  |
| 2020 | பேர்ட்ஸ் ஆஃப் பிரே |  |  |
| வொண்டர் வுமன் 1984 |  |  |  |
| 2021 | தி சூசைட் ஸ்க்வாட் |  |  |
| 2022 | தி பேட்மேன் |  |  |
# வெள்ளையின மேலாதிக்கம்

**வெள்ளை மேலாதிக்கம்** அல்லது **வெள்ளை மேலாதிக்கம்** என்பது வெள்ளை மக்கள் மற்ற இனங்களை விட உயர்ந்தவர்கள், இதனால் அவர்கள் ஆதிக்கம் மட்டுமே செலுத்த வேண்டும் எனும் நம்பிக்கை ஆகும். இந்நம்பிக்கை வெள்ளையினத்தவரின் ஆளுமை மற்றும் சிறப்புரிமையை பராமரிப்பதற்கும் பாதுகாப்பதற்கும் சாதகமாக திகழ்கிறது. வெள்ளை இன மேலாதிக்கம் இப்போது மதிப்பிழந்துள்ள விஞ்ஞான இனவெறி கோட்பாட்டில் தனது வேர்களைக் கொண்டுள்ளது. அதோடு இது காலனித்துவத்தை நியாயப்படுத்துவதற்கும் ஒரு முக்கிய கருவியாகும். இது கான்பிடரேட்டுகள், நவ-நாசிசம் மற்றும் கிறிஸ்தவ அடையாளம் உள்ளிட்ட தொடர் சமகால இயக்கங்களின் அடிப்படையாகவும் இருக்கிறது.
# வெள்ளையின மேலாதிக்கம்

## வரலாறு

வெள்ளை மேலாதிக்கமானது 17 ஆம் நூற்றாண்டின் விஞ்ஞான இனவெறிக்கு முந்தைய கருத்தியல் அடித்தளங்களைக் கொண்டுள்ளது. இதோடு அறிவொளி யுகத்தின் பிற்பகுதியிலிருந்து 20 ஆம் நூற்றாண்டின் பிற்பகுதி வரை இதன் அடிப்படை நீள்கிறது. (குறிப்பாக, காலனித்துவமயமாக்கல் ஒழிப்பு மற்றும் 1991 ல் தென்னாப்பிரிக்காவின் இனஒதுக்கல் ஒழிப்பு, அதைத் தொடர்ந்து, 1994 ஆம் ஆண்டில் அந்த நாட்டில் நடைபெற்ற முதல் பன்முகத் தேர்தல்கள் ஆகியவை). இது சர்வதேச உறவுகள் மற்றும் இனக் கொள்கையை வடிவமைக்க உதவும் மனித இன வேறுபாட்டின் பிரதான முன்னுதாரணமாகும்.
# வெள்ளையின மேலாதிக்கம்

## வரலாறு

### அமெரிக்கா

அமெரிக்க உள்நாட்டுப் போருக்கு முன்னும் பின்னும் அமெரிக்காவில் வெள்ளை மேலாதிக்கம் பெரிதும் ஆதிக்கம் செலுத்தியது. மேலும் இது புனரமைப்பு சகாப்தத்திற்குப் பிறகும் பல்லாண்டுகள் நீடித்தது.
# வெள்ளையின மேலாதிக்கம்

## வரலாறு

### பிரித்தானியப் பொதுநலவாயம்

1937 ஆம் ஆண்டில், வின்ஸ்டன் சர்ச்சில் பாலஸ்தீன ராயல் கமிஷனிடம் கூறியதாவது: "அமெரிக்காவின் சிவப்பு இந்தியர்களுக்கும் அல்லது ஆத்திரேலியாவின் கறுப்பின மக்களுக்கும் ஒரு பெரிய தீங்கு செய்யப்பட்டுள்ளது என்பதை நான் ஒப்புக் கொள்ளவில்லை. ஒரு வலுவான இனம், உயர் தர இனம், உலகளவில் பெரிதும் அறிவுள்ள இனம் உள்ளே வந்து அவர்கள் இடத்தை எடுத்துக்கொண்டது மற்றும் அவர்களுக்கு தீங்கிழைத்துள்ளது என்பதை மறுக்கிறேன்."
# டிசி பிலிம்ஸ்

**டிசி பிலிம்ஸ்** என்பது வார்னர் புரோஸ். பிக்சர்ஸின் ஒரு பிரிவான அமெரிக்க நாட்டு திரைப்படத் தயாரிப்பு ஆகும். இது வார்னர் புரோஸின் கீழ் முதன்மையான திரைப்பட இசுடியோ ஆகும், இது காமிக்ஸின் கதாபாத்திரங்களை அடிப்படையாகக் கொண்ட திரைப்படங்களைத் தயாரிப்பதற்காக அர்ப்பணிக்கப்பட்டுள்ளது. டிசி பிலிம்ஸின் தற்போதைய தலைவர் வால்டர் கமாடா ஆவார்.
# டிசி பிலிம்ஸ்

## வரலாறு

பேட்மேன் எதிர் சூப்பர்மேன்: டான் ஆஃப் ஜஸ்டிஸ் என்ற திரைப்படத்தின் நல்ல வரவேற்புக்குப் பிறகு வார்னர் பிரதர்ஸ் பிக்சர்ஸ் டிசி நீட்டிக்கப்பட்ட பிரபஞ்சம் என்ற புனைபிரபஞ்சத்தின் கீழ் படங்களை தயாரிக்க முடிவு செய்யப்பட்டு, இவ் நிறுவனம் 2016 மே மாதம் மறுசீரமைக்கப்பட்டது. இதனால் வார்னர் பிரதர்ஸ் கீழ் டிசி என்டர்டெயின்மென்ட் உரிமையாளர் திரைப்படங்கள் வந்தன. வார்னர் பிரதர்ஸ் நிர்வாக துணைத் தலைவர் ஜான் பெர்க் மற்றும் டிசி காமிக்ஸ் தலைமை அதிகாரிகளால் 'டிசி பிலிம்ஸ்' என்ற புதிய ஸ்டூடியோ உருவாக்கப்பட்டது. இது மார்வெல் ஸ்டுடியோவின் மார்வெல் திரைப் பிரபஞ்சத்துடன் நேரடியாக போட்டியிடும் நம்பிக்கையில் உருவாக்கப்பட்டது.
# டிசி பிலிம்ஸ்

## திரைப்படங்கள்

| # | திரைப்படம் | ஆண்டு | இயக்குநர் | குறிப்புகள் |
| --- | --- | --- | --- | --- |
| வெளியிடப்பட்டது |  |  |  |  |
| 1 | சூசைட் ஸ்க்வாட் | 5 ஆகஸ்ட் 2016 | டேவிட் ஆயர் |  |
| 2 | வொண்டர் வுமன் | 2 ஜூன் 2017 | பாட்டி யென்கின்சு |  |
| 3 | ஜஸ்டிஸ் லீக் | 7 நவம்பர் 2017 | சாக் சினைடர்
ஜோஸ் வேடன் |  |
| 4 | அக்வாமேன் | 21 டிசம்பர் 2018 | ஜேம்ஸ் வான் |  |
| 5 | ஷசாம்! | 5 ஏப்ரல் 2019 | டேவிட் எப். சாண்ட்பெர்க்கு |  |
| 6 | ஜோக்கர் | 4 அக்டோபர் 2019 | டாட் பிலிப்சு | இது டிசி விரிவாக்கப்பட்ட பிரபஞ்சத்தின் ஒரு பகுதியாக இல்லை. |
| 7 | பேர்ட்ஸ் ஆஃப் பிரே | 7 பிப்ரவரி 2020 | காத்தி யான் |  |
| 8 | வொண்டர் வுமன் 1984 | 25 டிசம்பர் 2020 | பாட்டி யென்கின்சு |  |
| 9 | சாக் சினைடரின் ஜஸ்டிஸ் லீக் | 18 மார்ச்சு 2021 | சாக் சினைடர் |  |
| 10 | தி சூசைட் ஸ்க்வாட் | 5 ஆகஸ்ட் 2021 | ஜேம்ஸ் கன் |  |
| 11 | தி பேட்மேன் | 4 மார்ச் 2022 | மாட் ரீவ்ஸ் | இது டிசி விரிவாக்கப்பட்ட பிரபஞ்சத்தின் ஒரு பகுதியாக இல்லை. |
| 12 | பிளாக் ஆடம் | 21 அக்டோபர் 2022 | ஜாமே காலெட்-செர்ரா |  |
| 13 | ஷசாம்! பியூரி ஒப் தி காட்சு | 21 டிசம்பர் 2022 | ஜேம்ஸ் வான் |  |
| - | 15 | அக்வாமேன் அண்டு தி லோச்டு கிங்டோம் | 17 மார்ச் 2023 | டேவிட் எப். சாண்ட்பெர்க்கு |
| 16 | தி பிளாஷ் | 23 ஜூன் 2023 | ஆண்டி முசியெட்டி | } |
# சஞ்சீவ் சிம்மல்கி

**பண்டிட் சஞ்சீவ் சிம்மல்கி** (Sanjeev Chimmalg) (பிறப்ப:சூலை 29 1972) இவர் ஒரு இந்திய இசை இசையமைபாளரும், இந்துஸ்தானி இசைப் பாடகருமாவார். இவர் சி.ஆர்.வியாசு என்பவரின் சீடர். இவரது இசை கிராணா கரானாவின் (பாடும் பாணி) குரல் கலாச்சாரத்தையும், குவாலியர் கரானா / ஆக்ரா கரானாவின் பாண்டிஷ் சார்ந்த பாடலையும் பிரதிபலிக்கிறது.
# சஞ்சீவ் சிம்மல்கி

## பின்னணி

சஞ்சீவ், கர்நாடகாவின் தார்வாடு நகரைச் சேர்ந்த ஒரு குடும்பத்தில் எம். வி. சிம்மல்கி என்பவருக்கு மும்பையில் பிறந்தார். இவரது தாத்தா சிம்மல்கி ஒரு பிரபலமான தப்லா கலைஞராக இருந்தார்.